Zastava Senegala
Zastava Senegala je usvojena 20. augusta 1960. Na zastavi se nalaze panafričke boje raspoređene u tri jednake vertikalne pruge. Na sredini se nalazi zvijezda petokraka. Zastava kao svoje porijeklo ima zastavu bivše Malijske Federacije, koja je također imala istu pozadinu sa crnom sa središnjim prikazom ljudske figure u crnoj boji poznate kao kanaga (ritualna maska). Senegal je zadržao zeleno-žuto-crvenu zastavu, ali je kanagu zamijenio zelenom zvijezdom. Zelena boja na prvoj pruzi i zvijezda u sredini zastave kod senegalskih muslimana smatra se bojom proroka Muhammeda, dok se kod hrišćana smatra simbolom nade, a kod animista simbol plodnosti, dok žuta označava prirodna bogatstva i bogatstvo koje potječe od rada. Crvena podsjeća na borbu za nezavisnost, život i socijalizam. Te tri panafričke boje koristile su pojedine političke stranke u Senegalu 1950-ih, a usvojile su ih i mnoge obližnje zemlje za svoje nacionalne zastave, među kojima su: Benin, Gvineja, Gana, Kamerun i druge. Commons ima datoteke na temu: Zastava Senegala